Минтимер Шәймиев: “Бу егетләр тик тормый инде”

	“Самара төбәге татарлары: тарихи-этнографик һәм җәмгыяви-икътисади очерклар” (“Татары Самарского края: историко-этнографические и социально-экономические очерки”) дип аталган фәнни җыентыкның басылып чыгуы турында «Бердәмлек» газетасы хәбәр иткән иде инде. Өлкә китапханәсендә аны тәкъдим итү кичәсе үткәрелде. 	 Чарага йөздән артык кеше - өлкә хө¬күмәте һәм Самара шәһәре Думасы вәкилләре, югары уку йортлары мөгаллимнәре һәм студентлары, архив бел¬геч¬ләре, мәгариф системасы хез¬мәткәрләре, дин әһел¬ләре, мил¬ли-мәдәни җәм¬гыятьләр җи¬¬тәкчеләре, журналистлар һәм тарих белән кызыксынучылар килгән иде.  “Татары Самарского края: историко-этнографические и социально-эко¬но¬мические очерки” китабы – Самара краен өйрәнүче күпсанлы галимнәр эше нәтиҗәсе. Басмада илебез һәм чит ил галимнәренең фәнни хезмәте, архив документлары, борынгы карталар һәм схемалар кулланылган. Ул тематик бүлекләрдән тора. Шамил Галимов авторлыгындагы күләмле беренче бүлектә IХ гасырдан башлап XXI гасыргача Идел буе татарларының тарихы күрсәтелгән. Шулай ук тарих фәннәре кандидаты  Дмитрий Сташенковның - Урта гасыр күчмә халыклары тормышына, Алабин музееның археология бүлеге җитәкчесе Анна Кочкинаның - археологик мирасыбызга, өлкә мәгариф министрлыгының әйдәп баручы белгече Дамир Гатинның - милли мәгарифкә, тарих фәннәре докторы Юлия Гусеваның  - җирле ислам традицияләренә, тарих фәннәре докторы, профессор Наилә Таһированың – татар икътисадына һәм Михаил Кржижевскийның Самара крае этнографиясенә багышланган саллы хезмәтләре урнаштырылган, өлкәдәге татар авыллары тарихына да байтак урын бирелгән.   
	Эльмира ШӘВӘЛИЕВА	
Бердәмлек

	№ --- | 20.09.2017	


